ร่างประกาศตาม พ.ร.บ. หลักทรัพย์ฯ ที่ ผ่านการพิจารณาของฝ่ายกฎหมาย 2 แล้ว เมื่อวันที่ 16/08/64 CSDS เลขที่ 43/2564 ครั้งที่ 4 ผ่านทาง CSDSประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 52/2564เรื่อง หลักเกณฑ์ เงื่อนไข และวิธีการจัดการกองทุนสํารองเลี้ยงชีพ(ฉบับที่ 2)\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 31 โดยได้รับความเห็นชอบจากคณะกรรมการกํากับตลาดทุน และข้อ 32 วรรคหนึ่ง แห่งประกาศคณะกรรมการกํากับตลาดทุน ที่ ทน. 11/2564 เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 29 มกราคม พ.ศ. 2564 สํานักงานออกประกาศไว้ดังต่อไปนี้ ข้อ 1 ให้ยกเลิกความใน (3) และ (4) ของข้อ 9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 11/2564 เรื่อง หลักเกณฑ์ เงื่อนไข และวิธีการจัดการกองทุนสํารองเลี้ยงชีพ ลงวันที่ 29 มกราคม พ.ศ. 2564 และให้ใช้ความต่อไปนี้แทน"(3) จัดทําสรุปข้อมูลสําคัญของนโยบายการลงทุนสําหรับนโยบายการลงทุนที่ผ่านการพิจารณาจากคณะกรรมการกองทุนตาม (1) โดยมีรายการและรูปแบบของข้อมูลอย่างน้อยตามที่กําหนดไว้บนเว็บไซต์ของสํานักงาน ทั้งนี้ สรุปข้อมูลสําคัญของนโยบายการลงทุนต้องมีการเผยแพร่ โดยผ่านช่องทางหรือวิธีการอื่นใดที่ทําให้มั่นใจได้ว่าบุคคลดังต่อไปนี้ สามารถเข้าถึงได้โดยง่ายและอย่างทั่วถึงก่อนการตัดสินใจเลือกหรือเปลี่ยนนโยบายการลงทุน(ก) สมาชิก(ข) สมาชิกและบุคคลทั่วไป ในกรณีของกองทุนหลายนายจ้าง(4) จัดให้มีการทบทวนสรุปข้อมูลสําคัญของนโยบายการลงทุนและเผยแพร่ผ่านช่องทางหรือวิธีการตาม (3) ทุกงวด 6 เดือนของปีปฏิทิน และเผยแพร่แก่สมาชิกหรือบุคคลทั่วไป แล้วแต่กรณี ทราบภายใน 45 วันนับแต่วันสิ้นงวด 6 เดือนของปีปฏิทิน แต่ในกรณีที่สรุปข้อมูลสําคัญของนโยบายการลงทุนที่กองทุนหลายนายจ้างเปิดเผยไว้มีการเปลี่ยนแปลงไปอย่างมีนัยสําคัญ ให้บริษัทจัดการปรับปรุงสรุปข้อมูลดังกล่าวให้เป็นปัจจุบันและเผยแพร่แก่บุคคลทั่วไปโดยไม่ชักช้าด้วยกองทุนหลายนายจ้างตามวรรคหนึ่ง (3) และ (4) ไม่รวมถึงกองทุนหลายนายจ้างที่มีนายจ้างเป็นบริษัทในเครือเดียวกันร่วมกันจัดตั้งกองทุน" ข้อ 2 ให้ยกเลิกความในข้อ 27 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 11/2564 เรื่อง หลักเกณฑ์ เงื่อนไข และวิธีการจัดการกองทุนสํารองเลี้ยงชีพ ลงวันที่ 29 มกราคม พ.ศ. 2564 และให้ใช้ความต่อไปนี้แทน "ข้อ 27 เพื่อประโยชน์ในการปฏิบัติงานกํากับดูแลธุรกิจกองทุน ให้บริษัทจัดการจัดทําและส่งข้อมูลเกี่ยวกับการดําเนินงานจัดการกองทุนตามที่สํานักงานร้องขอ โดยจัดส่งผ่านระบบอิเล็กทรอนิกส์ที่สํานักงานจัดไว้ และดําเนินการให้เป็นไปตามระเบียบวิธีปฏิบัติของสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์" ข้อ 3 ให้เพิ่มความต่อไปนี้เป็นข้อ 27/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 11/2564 เรื่อง หลักเกณฑ์ เงื่อนไข และวิธีการจัดการกองทุนสํารองเลี้ยงชีพ ลงวันที่ 29 มกราคม พ.ศ. 2564 "ข้อ 27/1 ในกรณีของกองทุนหลายนายจ้าง ให้บริษัทจัดการส่งสรุปข้อมูลสําคัญของนโยบายการลงทุนตามข้อ 9(3) และที่ได้ทบทวนตาม (4) ต่อสํานักงานภายใน 45 วันนับแต่วันสิ้นงวด 6 เดือนของทุกปีปฏิทิน และในกรณีที่ข้อมูลดังกล่าวมีการเปลี่ยนแปลงไปอย่างมีนัยสําคัญ ให้บริษัทจัดการปรับปรุงสรุปข้อมูลสําคัญของนโยบายการลงทุนให้เป็นปัจจุบันและจัดส่งให้สํานักงานโดยไม่ชักช้าด้วยการจัดส่งสรุปข้อมูลสําคัญของนโยบายการลงทุนตามวรรคหนึ่ง ให้กระทําผ่านระบบอิเล็กทรอนิกส์ที่สํานักงานจัดไว้ โดยดําเนินการให้เป็นไปตามระเบียบวิธีปฏิบัติของสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์กองทุนหลายนายจ้างตามวรรคหนึ่งไม่รวมถึงกองทุนหลายนายจ้างที่มีนายจ้างเป็นบริษัทในเครือเดียวกันร่วมกันจัดตั้งกองทุน" ข้อ 4 ประกาศนี้ให้ใช้บังคับตั้งแต่วันที่ 16 กันยายน พ.ศ. 2564 เป็นต้นไป ประกาศ ณ วันที่ 20 สิงหาคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์